AIŠKINAMASIS RAŠTAS

Dėl bešeimininkio turto perėmimo Molėtų rajono savivaldybės nuosavybėn

1. Parengto tarybos sprendimo projekto tikslai ir uždaviniai:

Parengto sprendimo projekto tikslas - perimti Molėtų rajono savivaldybės nuosavybėn bešeimininkį nekilnojamąjį turtą – vandentiekio tinklus, esančius Molėtų r. sav., Luokesos sen., Žiūrų k., kurių vertė 25 700 (dvidešimt penki tūkstančiai septyni šimtai) Eur.

2. Siūlomos teisinio reguliavimo nuostatos:

Sprendimu perimamas teismo sprendimu pripažintas bešeimininkiu nekilnojamas turtas.

3. Laukiami rezultatai:

Vandentiekio tinklai, kuriais šiuo metu naudojasi Žiūrų kaimo gyventojai, bus įregistruoti nuosavybės teise Molėtų rajono savivaldybei ir apskaityti Savivaldybės turto apskaitoje.

4. Lėšų poreikis ir jų šaltiniai:

Lėšų poreikio nėra.

5. Kiti sprendimui priimti reikalingi pagrindimai, skaičiavimai ar paaiškinimai.

Molėtų rajono savivaldybės administracija 2020 m. kreipėsi į teismą, prašydama pripažinti bešeimininkiu turtu ir perduoti Molėtų rajono savivaldybės nuosavybėn vandentiekio tinklus, esančius Molėtų r. sav., Luokesos sen., Žiūrų k. Utenos apylinkės teismo 2022 m. sausio 19 d. sprendimu civilinėje byloje Nr. e2YT-336-732/2022 vandentiekio tinklai pripažinti bešeimininkiu turtu ir perduoti Molėtų rajono savivaldybės nuosavybėn.

Sutvarkius nekilnojamojo turto daiktines teises, vandentiekio tinklai bus perduoti patikėjimo teise pagal turto patikėjimo sutartį UAB „Molėtų vanduo“ savarankiškosios savivaldybės funkcijos - geriamojo vandens tiekimo ir nuotekų tvarkymo organizavimas – įgyvendinimui.